Source: https://www.zakonypreludi.sk/zz/2001-472
Timestamp: 2019-12-14 15:53:52+00:00

Document:
472/2001 Z. z. Zákon, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov | Aktuálne znenie
472/2001 Z. z.
Zákon č. 472/2001 Z. z.Zákon, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov
Čiastka 191/2001
Zákon č. 111/1990 Zb. o štátnom podniku v znení zákona č. 92/1991 Zb., zákona Národnej rady Slovenskej republiky č. 14/1993 Z. z., zákona Národnej rady Slovenskej republiky č. 174/1993 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 317/1996 Z. z., zákona č. 166/1998 Z. z. a zákona č. 241/1999 Z. z. sa mení a dopĺňa takto:
1. V § 15b odsek 2 znie:
„(2) Zakladateľ môže zlúčiť viaceré podniky v likvidácii do jedného podniku v likvidácii a určiť likvidátora zlúčeného podniku. Likvidátor zlúčeného podniku splní záväzky voči zamestnancom vyplývajúce z pracovnoprávnych vzťahov alebo z obdobných pracovných vzťahov, daňové povinnosti a ďalšie záväzky voči štátnemu rozpočtu, poistným fondom9a) a garančnému fondu9b) za podniky v likvidácii, ktoré zaniknú zlúčením.“.
„9a) Napríklad § 57 ods. 1 písm. c) zákona Národnej rady Slovenskej republiky č. 387/1996 Z. z. o zamestnanosti v znení neskorších predpisov.
9b) § 128a ods. 1 zákona Národnej rady Slovenskej republiky č. 387/1996 Z. z.“.
2. V § 15c sa za odsek 4 vkladá nový odsek 5, ktorý znie:
„(5) Ak súd návrh likvidátora na vyhlásenie konkurzu zamietne pre nedostatok majetku,12a) likvidátor vypracuje záverečnú správu o skončení likvidácie, v ktorej uvedie, ako bolo naložené s jeho majetkom vrátane súpisu nevyporiadaných záväzkov a pohľadávok a označenia miesta, v ktorom sú uschované písomnosti. V prípade nevyporiadania všetkého majetku zakladateľ rozhodne o jeho prevode do iného podniku v likvidácii podľa § 15b ods. 2. Ak je nevyporiadaný majetok v správe Slovenského pozemkového fondu,12b) spôsob, ako sa s ním naloží, určí Slovenský pozemkový fond.“.
„12a) § 13 zákona č. 328/1991 Zb. v znení zákona č. 238/2000 Z. z.
12b) § 17 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov.“.
3. Za § 15e sa vkladá § 15f, ktorý znie:
„§ 15f
Ak likvidátor nespeňaží majetok štátu, ktorý je v správe Slovenského pozemkového fondu,12b) ani v opakovanej verejnej dražbe, môže stavby a nimi zastavané pozemky predať v obchodnej verejnej súťaži16a) s predchádzajúcim písomným súhlasom Ministerstva pôdohospodárstva Slovenskej republiky, ktoré určí podmienky verejnej obchodnej súťaže.“.
„16a) § 281 až 288 Obchodného zákonníka.“.
4. § 23 sa dopĺňa odsekom 4, ktorý znie:
„(4) Zakladateľ podniku
c) schvaľuje návrhy na financovanie hmotného a nehmotného majetku úverom.“.

References: § 15
 § 57
 § 128
 § 15
 súd 
 § 15
 § 13
 § 17
 § 15
 § 15
 § 281
 § 23